**DECIZIA ETAPEI DE ÎNCADRARE**

**Draft**

 Ca urmare a solicitării de emitere a acordului de mediu adresate de **IOSIFESCU SIMONA,** cu domiciliul în mun. Galați, str. Domnească, nr. 36, bl. Select, sc. 1, et. 2, ap. 8, jud. Galați, înregistrată la APM Tulcea cu nr. 9595/17.07.2023 și a completărilor depuse și înregistrate cu nr. 9915/24.07.2023 și a depunerii memoriului de prezentare, înregistrat la APM Tulcea cu nr. 11608/04.09.2023 și a depunerii memoriului de prezentare refacut, înregistrat cu nr. 1931/07.02.2024 și nr. 3878/12.03.2024 și în baza:

- **Legii nr. 292/2018** privind evaluarea impactului anumitor proiecte publice și private asupra mediului**,** cu modificările și completările ulterioare.

- **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobata cu modificările și completările prin Legea nr.49/2011, cu modificările și completările ulterioare,

Autoritatea competentă pentru protecția mediului Tulcea decide, ca urmare a consultărilor desfășurate în cadrul sedinței Comisiei de Analiză Tehnica din data de 12.03.2024 că proiectul **„SPRIJIN PENTRU INVESTIȚII ÎN NOI SUPRAFEȚE OCUPATE DE PĂDURI” beneficiar persoană fizică Iosifescu Simona,** propus a se realiza în extravilanul orașului Măcin T1, P6, nr. cad. 30792 -0,55 ha, jud. Tulcea, **nu se supune evaluării impactului asupra mediului.**

**Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului cu modificările și completările ulterioare, în anexa nr. 2, punctul 1, lit . d) împădurirea terenurilor pe care nu a existat anterior vegetaţie forestieră sau defrişare în scopul schimbării destinaţiei terenului;

 b) lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, nu sunt de natură a genera un impact semnificativ asupra mediului.

 c) proiectul propus intră sub incidența art. 28 din Ordonanța de Urgență a Guvernului [nr.57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei și faunei salbatice, cu modificările și completările ulterioare, deoarece în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP 1682/2023), s-au concluzionat următoarele:

* nu s-au identificat ANPIC intersectate de proiect;
* s-au identificat ANPIC învecinate aflate în zona de influenţă a proiectului, respectiv ROSPA0040 Dunărea Veche- Brațul Măcin și de ROSCI0012 Brațul Măcin;
* s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului, respectiv ROSPA0040 Dunărea Veche- Brațul Măcin;
* în zonă, nu există ANPIC a căror conectivitate sau continuitate ecologică poate fi afectată de implementarea proiectului;
* proiectul nu este amplasat în zone cu restricţii stabilite prin planul de management sau printr-un act normativ din domeniul ariilor naturale protejate/ biodiversitate, care să conducă la respingerea acestuia.

 d) proiectul propusnuintră sub incidența prevederilor art. 48 și 54 din Legea apelor nr. 107/1996, cu modificările și completările ulterioare.

**1. Caracteristicele proiectului**

**a).** Dimensiunea și concepția întregului proiect:

 Prin proiect, se propune înființarea unor trupuri de pădure, pe o suprafața totală de teren de 0,550 ha situat în extravilanul oraşului Măcin, din judeţul Tulcea și are ca folosință actuală – teren arabil.

**Lucrările constau în**: lucrări de pregătire a solului, plantarea puieților în gropi normale executate manual sau mecanizat, puieți cu rădăcină nudă și lucrări de completări.

 Plantarea puieţilor se va face manual în gropi normale de: 30 x 30 x 30 cm şi 40 x 40 x 40 cm. Gropile se pot executa manual, săpându-se terenul cu cazmaua sau mecanizat utilizând un tractor în agregat cu un burghiu cu spirală cu diametre cuprinse între 40-50 cm.

 **Formula de bază propusă pentru împădurire va fi următoarea: 50 St.b (St.p) 25 Fr (Mj, Pa.c, Ul.t, Te.a, Ju, Dd) 25 Pd (Lc, Co, Mc, Sp, Ll) –**

**Simbolurile folosite pentru formula de împădurire, reprezintă:**

- St.b - Stejar brumăriu - *Quercus pedunculiflora*

- St.p- Stejar pufos - *Quercus pubescens*

- Fr - Frasin comun - *Fraxinus excelsior*

- Te.a - Tei argintiu - *Tilia tomentosa*

- Mj- Mojdrean - *Fraxinus ornus*

- Pa.c- Paltin de câmp - *Acer platanoides*

- Ju - Jugastru - *Acer campestre*

- Dd - Dud - *Morus alba (nigra)*

- Ul.t - Ulm de Turchestan - *Ulmus pumila*

- Lc - Lemn câinesc - *Ligustrum vulgare*

- Ll - Liliac - *Syringa vulgaris*

- Mc - Măceș - *Rosa canina*

- Pd - Păducel - *Crataegus monogyna*

- Sp - Scumpie - *Cotinus coggygria*

- Co - Corn - *Cornus mas*

*Perioada de implentare a proiectului, va fi de 6 ani.*

**Lucrări de intreținere a plantației**

Dupa realizarea plantației, se vor aplica lucrările de întreţinere a plantaţiei care se vor executa astfel ( 3+3+3+2+1+1):

Anul I – trei praşile manuale în jurul puieţilor şi trei praşile mecanizate pe rândul de puieţi;

 - revizuirea plantaţiilor;

Anul II – completări pierderi evaluate la 20%;

 - revizuirea plantaţiilor;

 - trei praşile manuale în jurul puieţilor şi trei praşile mecanizate pe rândul de puieţi;

Anul III – completări pierderi evaluate la 10%;

 - trei praşile manuale în jurul puieţilor şi trei praşile mecanizate pe rândul de puieţi;

Anul IV – două praşile manuale în jurul puieţilor şi două praşile mecanizate pe rândul de puieţi;

Anul V – o praşilă manuală în jurul puieţilor şi o descopleşire pe rândul de puieţi;

Anul VI – o praşilă manuală în jurul puieţilor şi o descopleşire pe rândul de puieţi;

Prin proiect, se prevăd și lucrări de împrejmuire a terenului.

 Tipul de împrejmuire propus:

- **Varianta I**: Împrejmuire cu gard de Plasa innodata pe bulumaci din lemn de 2,20 m înǎlţime cu diametrul de 10 - 14 cm, distantaţi la 3.0 m şi contafişe din 5 în 5 stalpi ; Plasa innodata H 150 cm grosime 1,6×2,0mm 150/15/14.

Lungime rola: 50 m, Inalțime: 150 cm, Grosimea sârmei: 1,6 mm, Grosimea sârmei de întindere: 2,0 mm, Număr de sârme pe orizontala: 14, Distanța dintre sârme pe verticală: 15 cm, Dimensiune ochi: lățimea ochiurilor de 15 cm, înălțimea crescând progresiv, de la 5 cm până la 20 cm, (4x5cm,4x10cm,2x15cm,3x20cm);

* **Varianta II**: Împrejmuire cu gard de sârmǎ ghimpatǎ pe bulumaci din lemn de 2,20 m înǎlţime cu diametrul de 10 - 14 cm , distantaţi la 3.0 m şi contafişe din 5 în 5 stalpi sârma ghimpatǎ pe 5 rânduri şi 2 diagonale. Rândurile de sârma ghimpată se fixează la următoarele distanțe față de nivelul terenului: 20 cm rândul I, 50 cm rândul II, 80 cm rândul III, 110 cm rândul IV și 150 cm rândul V. Diagonalele se fixează de la rândul I la rândul V al stâlpului următor.

Stâlpii de lemn pot fi ȋnlocuiți la nevoie de șpalieri de beton sau fier; Pentru implementarea și funcționarea obiectivului de investiții nu sunt necesare noi căi de acces și nici nu se produc schimbări în cadrul căilor de acces existente.

Accesul pe amplasament se poate face din D.N. 22 pe drumurile de pământ din zonă.

Proiectul contribuie la creșterea capacității de stocare a carbonului în zone cu deficit de pădure și care sunt afectate de deșertificare, ariditate, eroziunea solului sau alte fenomene de degradare ale terenurilor. Această măsură vizează îmbunătățirea performanței de mediu generale a exploatației agricole, în special în ceea ce privește biodiversitatea, îmbunătățirea calității solului și a apei, conservarea peisajului și îndeplinirea obiectivelor de reducere a efectelor schimbărilor climatice.

**VECINĂTĂȚI:**

N- Drum exploatare,

S- Drum exploatare,

E- Teren primărie,

V- nr. cad. 32243

**UTILITĂȚI:**

**Alimentarea cu apă potabilă** – nu este cazul.

**Evacuarea apelor uzate –** nu este cazul.

**Alimentarea cu energia electrică –**nu este caul.

**Alimentarea cu gaze naturale** - nu este cazul.

**ORGANIZAREA DE ȘANTIER:**

 Pentru realizarea proiectului nu este necesară organizare de șantier deoarece lucrările sunt sezoniere, de scurtă durată și presupun un număr redus de muncitori.

Puieții forestieri care vor fi folosiți la plantat vor fi depozitați temporar pe terenul care urmează a se împăduri.Pentru realizarea lucrărilor, se vor folosi muncitori localnici angajați pe perioada executării lucrărilor și vor fi tranportați zilnic în localitatea de domiciliu. Materialele folosite la executarea lucrărilor se folosesc în ziua aducerii lor pe teren.

*cumularea cu alte proiecte existente și /sau aprobate:* nu este cazul.

*c*) *utilizarea resurselor naturale, în special a solului, a terenurilor, a apei și a biodiversității*: amplasamentul nu se află situat în arii naturale protejate ci este situată la cca. 70 m față de ROSPA 0040 Dunărea Veche- Brațul Măcin si de ROSCI0012 Brațul Măcin, iar suprafața de teren ocupată de viitoarea pădure este de 0,55 ha și are ca destinație actuală teren arabil.

*d) cantitatea și tipurile de deseuri generate/gestionate:*

În perioada de executie a lucrarilor prevazute în proiect rezulta deșeuri municipale amestecate - cod 20 03 01.

Deșeurile rezultate în perioada de execuție a proiectului, vor fi depozitate în locuri special amenajate în vederea eliminării/valorificării.

*e) poluarea și alte efecte negative -* Lucrările propuse prin proiect, vor fi executate manual, de către muncitori sezonieri care prin activitatea lor nu vor produce poluarea aerului; Nivelul de zgomot nu va depăși nivelul prevăzut de SR 10009/2017 - Acustică. Limite admisibile ale nivelului de zgomot din mediul ambiant.

 *f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice* –

Materializarea potențialului pădurilor în reducerea emisiilor de gaze cu efect de seră şi atenuarea efectelor produse de schimbările climatice implică crearea condițiilor ce favorizează reducerea emisiilor de GES şi sechestrarea carbonului în depozite ecosistemice forestiere permanente. Acestea includ extinderea suprafetei ocupată cu pădure (prin împădurire şi reîmpădurire) şi menţinerea stării de sănătate și a rezilienței pădurilor (prin management sustenabil al pădurilor). Între activităţile silvice, împădurirea prezintă cel mai semnificativ potenţial de stocare a carbonului şi reducerea emisiilor. Pădurile joacă un rol important în consolidarea adaptării societății la schimbările climatice, deoarece asigură servicii ecosistemice vitale, cum ar fi producţia de masă lemnoasă, produsele forestiere nelemnoase și regularizarea hidrologică a bazinelor hidrografice.

Împădurirea terenurilor agricole degradate ar putea determina atât reducerea, cât şi adaptarea la schimbările climatice. Acest lucru ar susţine menţinerea ecosistemelor forestiere pentru scopuri legate de conservare, protecția bazinelor hidrografice și producție de lemn, oferind în acelaşi timp beneficii comune, cum ar fi stocarea carbonului, eroziune redusă a solului, prevenirea alunecărilor de teren şi prevenirea inundaţiilor. Reducerea vulnerabilităţii ecosistemelor forestiere necesită adaptarea practicilor actuale de management forestier (inclusiv normele privind regenerarea pădurii, care iau în considerare compoziţia pădurii, resursele genetice, distribuţia speciilor şi transferul de material genetic) pentru a spori rezistenţa pădurilor. De asemenea, este necesară creşterea capacităţii pădurilor de a se adapta la schimbările aşteptate în ceea ce privește zonarea ecologică şi distribuţia asociațiilor de specii, precum şi creşterea probabilă a capacității competitive a speciilor invazive.

Principalele efecte ale pădurii asupra mediului se referă la ameliorarea efectului produs de schimbările climatice, prevenirea eroziunii solurilor, creşterea biodiversităţii ş.a.

Proiectul de împădurire va contribui la prevenirea inundațiilor, va avea influiență asupra vânturilor prin modificarea direcției și vitezei vânturilor, va avea efecte asupra temperaturii în interiorul pădurii temperatura va fi cu 0,5-1°C mai redusă decât în teren descoperit pe perioada de vară şi mai ridicată în perioada de iarnă, temperaturile extreme şi amplitudinile termice vor fi moderate, maximele şi minimele diurne se vor realiza cu un anumit decalaj, va contrivui la prevenirea eroziunii solurilor și va avea un efect benefic asupra biodiversității .

g) *riscurile pentru sănătatea umană – de exemplu, din cauza contaminării apei sau a poluării atmosferice* –conform punctului de vedere emis de DSP Tulcea, înregistrat la APM Tulcea cu 3737/08.03.2024 pentru acest proiect nu există observații.

**2) Amplasarea proiectului**

a) *Utilizarea actuală și aprobată a terenurilor*: amplasamentul propus pentru implementarea proiectului este situat în extravilanul orașului Măcin T1, P6, nr. cad. 30792 -0,55 ha, jud. Tulcea ca folosință actuală –teren arabil.

b) *bogația, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia* – terenul propus pentru împădurire se află situat într-o zonă expusă /vulnerabilă la riscuri climatice, în special la secetă, de aceea speciile propuse pentru implementarea acestui proiect, sunt numai specii autohtone, specifice zonei nord dobrogene care pot face față la schimbările climatice anticipate pentru perioada următoare.

c) *capacitatea de absorbție mediului natural, acordându-se o atenție specială următoarelor zone*:

-zone umede, zone riverane, guri ale râurilor – nu este cazul,

-zone costiere și mediul marin – nu este cazul;

-zone montane și forestiere – nu este cazul;

-arii naturale protejate de interes național, comunitar, international – amplasamentul este situat la cca.70 m față de ROSPA0040 Dunărea Veche- Brațul Măcin și de ROSCI0012 Brațul Măcin;

-zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică –amplasamentul este situat la cca.70 m față de ROSPA0040 Dunărea Veche- Brațul Măcin și de ROSCI0012 Brațul Măcin.

-zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri– nu este cazul;

- zonele cu o densitate mare a populației – nu este cazul;

- peisaje și situri importante din punct de vedere istoric, cultural sau arheologic – conform punctul de vedere nr.1630/12.03.2024, înregistrat la APM Tulcea cu nr. 3888/12.03.2024, emis de Direcția Județeană pentru Cultură Tulcea, pentru acest proiect nu este necesar avizul DJC Tulcea.

**3) Tipurile și caracteristicile impactului potențial**

- importanța și extinderea spațială a impactului - de exemplu, zona geografică și dimensiunea populației care poate fi afectată – impact minor, nesemnificativ;

- natura impactului – proiectul se va executa pe un teren cu destinație arabil și se vor efectua lucrări de întreținere a productivității solului. În perioada de exploatare nu exista impact negative asupra solului și subsolului. Implementarea proiectului va avea un impact pozitiv, permanent, pe termen mediu și lung asupra peisajului, mediului vizual, social, cultural. Impactul asupra faunei, florei, calității aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul.

- intensitatea și complexitatea impactului: impactul determinat de lucrări nu este de natură să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

- probabilitatea impactului- la faza de înființare a plantației cât și în faza de întreținere a culturii utilajele folosite vor produce emisii ca urmare a funcționării acestora, impactul va fi nesemnificativ, temporar, de scurtă durată și reversibil.

- debutul, durata, frecvența și reversabilitatea preconizate ale impactului – implementarea proiectului va avea un impact pozitiv asupra zonei.

- cumularea impactului cu impactul altor proiecte existente și/sau aprobate – nu este cazul.

- posibilitatea de reducere efectivă a impactului: se vor lua toate măsurile, în timpul execuției, pentru prevenirea poluărilor accidentale; în cazul unor poluări accidentale se va anunța autoritatea de mediu și se vor lua măsuri de decontaminare (poluări accidentale ce pot apare: scurgeri de combustibil sau ulei ce vor fi îndepartate folosind materiale absorbante și/sau decopertare sol); în perioada execuției lucrărilor, muncitorii vor fi instruiți privind normele de protecția mediului, pentru prevenirea evacuărilor accidentale de poluanți în mediu.

II. **Motivele pe baza cărora s-a stabilit neefectuarea evaluării adecvate** -

amplasamentul propus pentru implementarea proiectului nu se află situat în arii naturale protejate ci este situat la cca.70 m față de ROSPA0040 Dunărea Veche- Brațul Măcin și de ROSCI0012 Brațul Măcin.

Proiectul nu este necesar pentru managementul conservarii ariilor naturale protejate ROSPA0040 Dunărea Veche- Brațul Măcin și de ROSCI0012 Brațul Măcin.

**Motivele pentru care nu este necesară continuarea procedurii cu trecerea la etapa studiului de evaluare adecvată , sunt următoarele:**

*1) pierdere directă prin reducerea suprafeței acoperite de habitat ca urmare a distrugerii sale fizice:*

Implementarea proiectului nu conduce la pierderi de suprafețe acoperite de habitate, deoarece acesta nu se implementează pe terenuri cu habitate de interes comunitar.

*2) pierderea habitatului de reproducere, hrănire, odihnă ale speciilor:*

Implementarea proiectului nu conduce la pierderi de suprafețe de habitate de reproducere, hrănire și/sau odihnă ale speciilor de interes comunitar evidențiate ca fiind prezente sau potențial prezente în zona proiectului și în zona de influență a proiectului.

*3) alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componența speciilor):*

Implementarea proiectului nu conduce, la alterare/degradare prin deteriorarea calității vreunui tip de habitat de interes comunitar*.*

*4) alterare/degradare prin deteriorarea habitatelor de reproducere, hrănire, odihnă a speciilor:*

Implementarea proiectului nu conduce la alterare/degradare prin deteriorarea habitatelor de reproducere, hrănire și/sau odihnă a speciilor de interes comunitar evidențiate ca fiind prezente sau potențial prezente în zona de influență a proiectului.

*5) perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor*

Implementarea proiectului nu conduce la perturbari ale speciilor de interes comunitar evaluate cafiind prezente sau potențial prezente în zona de influență a proiectului. Implementarea proiectului nu poate induce strămutări ale exemplarelor speciilor și/sau modificări comportamentale ale acestor specii.

*6) fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:*

Implementarea proiectului nu conduce la fragmentarea populației vreunei specii de interes comunitar. Nu vor fi create bariere fizice sau comportamentale.

*7) reducerea efectivelor populaţionale ca urmare a mortalităţii directe generată de PP sau ca urmare a celorlalte forme de impact:*

Implementarea proiectului nu conduce la reduceri de efective populaționale ale vreunei specii de interes comunitar prezente în ariile protejate aflate în zona de influiență a proiectului.

*8) alte impacturi indirecte prin modificarea indirectă a calității mediului:*

Nu au fost identificate impacturi indirecte care să conducă la modificarea calității mediului.

*9) incertitudinile identificate:*

*Nu au fost identificate incertitudini*- Nu au fost identificate incertitudini.

**Beneficiarul a obținut avizul nr. emis de AGENȚIA NAȚIONALĂ PENTRU ARII NATURALE PROTEJATE, cu următoarele condiții:**

....

III. **Motivele pe baza cărora s-a stabilit neefectuarea evaluării impactului asupra corpurilor de apa** – conform punctului de vedere emis de Sistemul de Gospodărire a Apelor Tulcea nr. 1992/PC/12.03.2024, înregistrat la APM Tulcea cu nr.3897/12.03.2024 nu necesită obținerea Avizului de gospodărire a apelor și nu necesită studiu de evaluare a impactului asupra corpurilor de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și specificațiile din documentația tehnică precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. proiectul se va realiza conform documentațiilor prezentate, cu respectarea prevederilor legislatiei de protecția mediului, în vigoare.
3. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎsurare a lucrǎrilor.
4. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
5. se interzice eliminarea oricaror tipuri de deșeuri care ar putea afecta calitatea solului;
6. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.
7. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
8. titularii pe numele cărora au fost emise autorizaţii de construire şi/sau desfiinţări trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) din OUG 92/2021, aprobată cu modificări prin Legea nr.17/2023.
9. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:
* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.
1. se interzice incendierea oricărui tip de deşeu şi/sau substanţă sau obiect;
2. se interzice îngroparea deşeurilor de orice fel;
3. se interzice abandonarea, aruncarea, precum și ascunderea deșeurilor;
4. se interzice eliminarea, deținerea, păstrarea deșeurilor în afara spațiilor autorizate în acest scop;
5. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
6. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
7. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
8. raportarea imediata la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
9. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
10. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
11. Pentru a se preveni riscul producerii unor victime accidentale dintre speciile de faună de interes comunitar cu mobilitate medie sau ridicată și care pot să ajungă în zona proiectului, sau speciile de păsări care tranzitează amplasamentul se vor lua următoarele măsuri:
* perturbarea intenţionată, în special în cursul perioadei de reproducere sau de maturizare a speciilor de faună și avifaună;
* uciderea sau capturarea intenţionată, indiferent de metoda utilizată;
* deteriorarea, distrugerea şi/sau culegerea intenţionată a cuiburilor şi/sau ouălor din natură;
* culegerea ouălor din natură şi păstrarea acestora, chiar dacă sunt goale;
* orice formă de recoltare/capturare/ucidere/distrugere/vătămare a exemplarelor de flora și faună sălbatică, aflate în mediul lor natural, în oricare dintre stadiile ciclului lor biologic;
* deteriorarea și/sau distrugerea locurilor de reproducere ori de odihnă;
1. la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

 Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

 Se poate adresa instanței de contencios administrativ competente și orice organizație neguvernamentală care indeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autoritații publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, dupa caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobarii de dezvoltare.

 Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunostință publicului a deciziei.

 Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV**

**chim. Mirela – Aurelia RAICU**

 Șef Serviciu A.A.A., Șef Serviciu C.F.M.,

 ing. Daniela STRĂINU ing.Elena MICU

Întocmit: cons. Cecilia IVANOV/27 .03.2024

A.A.A. .............../27 .03.2024